
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 169
                                                       din 29 octombrie 2015

                 privind organizarea ediţiei a IX-a a Festivalului Naţional de Folclor „Datini” 2015

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 23.480/III/09.10.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere solicitările Asociaţiei L.C.S. - Speranţa, înregistrate la Municipiul Sighişoara cu nr. 1974/27.01.2015 şi nr. 21.128/14.09.2015 privind organizarea, în parteneriat, cu Municipiul Sighişoara, a celei de-a IX-a ediţii a Festivalului Naţional de Folclor „Datini” 2015, în perioada 30 noiembrie – 01 decembrie 2015, precum şi participarea cu sprijin financiar şi logistic - constând în punerea la dispoziţie, cu titlu gratuit, a Sălii „Mihai Eminescu” şi a foaierului acesteia - la organizarea şi desfăşurarea acestei manifestări culturale;

Luând în considerare faptul că, Direcţia Economică din cadrul Municipiului Sighişoara a confirmat existenţa disponibilităţii bugetare, contând în suma de 48.000 lei, ce se poate acorda ca sprijin financiar pentru organizarea şi desfăşurarea acestei manifestări culturale;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora “consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Văzând şi prevederile art. 874  - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Având în vedere prevederile Legii nr. 273/2006 privind finanţele publice locale, cu modificările şi completările ulterioare, precum şi existenţa resurselor financiare la bugetul local pentru participarea, în parteneriat, la organizarea acestui eveniment;

Văzând Raportul de specialitate nr. 23.481/III/09.10.2015 al Direcţiei Relaţii Publice şi Comunicare, prin care se propune şi se justifică oportunitatea organizării ediţiei a IX –a a Festivalului Naţional de Folclor „Datini” 2015, în perioada 30 noiembrie – 1 decembrie 2015, în parteneriat, încheiat între Municipiul Sighişoara şi Asociaţia L.C.S. - Speranţa, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

Ţinând cont de amendamentul formulat în plenul şedinţei ordinare a Consiliului Local Sighişoara de către domnul consilier local Bontea Adrian, amendament însuşit şi votat de către membrii Consiliului Local Sighişoara;  
În temeiul prevederilor art. 36 (2) lit. „c” şi „d”, (6) lit. „a” pct. 4, pct. 7 şi (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,
HOTĂRĂŞTE:
Art. 1.   Se aprobă organizarea ediţiei a IX-a a Festivalului Naţional de Folclor „Datini” 2015, în perioada 30 noiembrie – 01 decembrie 2015, în parteneriat, încheiat între Municipiul Sighişoara şi Asociaţia L.C.S. - Speranţa.

Art. 2. Se aprobă punerea la dispoziţie, cu titlu gratuit, a Sălii „Mihai Eminescu” şi a foaierului acesteia către Asociaţia L.C.S. - Speranţa, pe perioada desfăşurării ediţiei a IX-a a Festivalului Naţional de Folclor „Datini” 2015, respectiv pe perioada 30 noiembrie – 1 decembrie 2015.
Art. 3. Se aprobă alocarea sumei de 24.000 lei din bugetul local, pentru participarea la cheltuielile de organizare a evenimentului, sumă ce va fi plătită în baza contractelor de achiziţii publice încheiate între Municipiul Sighişoara prin intermediul Biroului Achiziţii, Accesare Fonduri Europene şi Management Proiecte şi furnizorii de produse, prestatorii de servicii sau executanţii de lucrări.
Art. 4. Se aprobă încheierea acordului de parteneriat între Municipiul Sighişoara şi Asociaţia L.C.S. - Speranţa, conform anexei, care face parte integrantă din prezenta hotărâre. 
Art. 5. Se împuterniceşte Viceprimarul Municipiului Sighişoara, Ionel GAVRILĂ, care potrivit dispoziţiilor legale, exercită de drept, atribuţiile primarului, cu semnarea acordului de parteneriat prevăzut la art. 4 din prezenta hotărâre.
Art. 6. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Viceprimarul Municipiului Sighişoara, Direcţia Relaţii Publice şi Comunicare, Direcţia Economică, Biroul Logistic, Aprovizionare Tehnico-Materială şi Adminitrativ, Biroul Achiziţii, Accesare Fonduri Europene şi Management Proiecte, Biroul Juridic, Serviciul Public Poliţia Locală din cadrul Municipiului Sighişoara şi Asociaţia L.C.S. - Speranţa.
Art. 7. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

         Bontea Adrian
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar; 
  2 ex. Serviciul Relaţii Publice şi Comunicare;

  1 ex. Direcţia Economică;

  1 ex. Biroul Logistic, Aprovizionare Tehnico-Materială şi Administrativ;

  1 ex. Biroul Achiziţii, Accesare Fonduri Europene şi Management Proiecte;

  1 ex. Biroul Juridic;

  1 ex. Serviciul Public Poliţia Locală;

  1 ex. Asociaţia L.C.S. Speranţa.

14 ex. 
A.B. 
